P. Prokopovič, poslanec: (2001-10-03):
J. Migaš, predseda NR SR: Prosím vás, nejaký váš kolega má zapnutý odvčera mobil, tak mu to vypnite. (Reakcia z pléna.) To je pevná linka? Poprosím, aby aj pevnú linku vypli. (Smiech v sále.) Panie poslankyne, páni poslanci, budeme hlasovať, nech sa páči. Hlasujeme. (Hlasovanie.) Prítomných je 101 poslancov, za 92, proti nikto, zdržalo sa 6, nehlasovali 3. Konštatujem, že sme tento návrh schválili. Ďalej budeme hlasovať o vládnom návrhu zákona, ktorým sa mení a dopĺňa zákon č. 380/1997 Z. z. o peňažných náležitostiach vojakov (tlač 1054). Spravodajcom je pán poslanec Ošváth, nech sa páči. P. Ošváth, poslanec: Vážený pán predseda, vážené kolegyne, kolegovia, odporúčam, aby sme v súlade s § 73 ods. 3 písm. c) zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov prijali uznesenie, aby Národná rada prijala návrh, že predmetný vládny návrh prerokuje v druhom čítaní. J. Migaš, predseda NR SR: Hlasujeme. Hlasujeme o tom, aby vládny návrh zákona bol prerokovaný v druhom čítaní. (Hlasovanie.) Prítomných je 106 poslancov, za 103, proti nikto, zdržal sa 1, nehlasovali 2. Konštatujem, že sme tento návrh schválili a zákon bude prerokovaný v druhom čítaní. Druhé hlasovanie. P. Ošváth, poslanec: Pán predseda, v súlade s § 74 ods. 1 a 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a rozhodnutím predsedu Národnej rady Slovenskej republiky odporúčam prijať rozhodnutie o pridelení uvedeného návrhu týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre obranu a bezpečnosť ako gestorskému výboru. Zároveň odporúčam tento vládny návrh zákona prerokovať v druhom čítaní vo výboroch do 5. novembra 2001 a v gestorskom výbore do 6. novembra 2001. J. Migaš, predseda NR SR: Hlasujeme. Hlasujeme o pridelení návrhu zákona výborom, o určení gestorského výboru a lehoty na prerokovanie zákona vo výboroch. (Hlasovanie.) Prítomných je 103 poslancov, za 102, proti nikto, zdržal sa 1, všetci hlasovali. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Ďakujem. Nasleduje hlasovanie o vládnom návrhu zákona, ktorým sa mení a dopĺňa zákon č. 55/1997 Z. z. o ochranných známkach (tlač 1131). Spravodajcom je pán poslanec Hóka. Hlasujeme o tlači 1131. L. Hóka, poslanec: Ďakujem, pán predseda. Keďže v rozprave neodzneli žiadne pozmeňujúce návrhy, navrhujem, odporúčam, aby Národná rada Slovenskej republiky prijala k predloženému... (Hlasy z pléna.) J. Migaš, predseda NR SR: Pán poslanec, hlasnejšie. L. Hóka, poslanec: Ďakujem. Teraz počuť, pani poslankyňa? (Reakcia z pléna.) Keby ste si mohli prisadnúť tak trošku bližšie, tak bolo by to možno lepšie. Ďakujem, pán predseda. Odporúčam, aby Národná rada Slovenskej republiky prijala k predloženému návrhu zákona uznesenie v súlade s § 73 písm. c) zákona Národnej rady Slovenskej republiky o rokovacom poriadku, že návrh zákona prerokuje v druhom čítaní. J. Migaš, predseda NR SR: Hlasujeme. Pani poslankyňa, hlasujeme podľa § 73 ods. 3, aby sme prerokovali vládny návrh zákona v druhom čítaní. Hlasujeme. (Hlasovanie.) Prítomných je 105 poslancov, za 101, proti nikto, zdržali sa 2, nehlasovali 2. Konštatujem, že Národná rada sa uzniesla, že tento vládny návrh zákona prerokuje v druhom čítaní. Druhé hlasovanie. L. Hóka, poslanec: Ďalej navrhujem Národnej rade v súlade s rozhodnutím č. 1253 predsedu Národnej rady zo 17. augusta 2001 prideliť vládny návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre pôdohospodárstvo a Výboru Národnej rady Slovenskej republiky pre verejnú správu. Ďalej k uvedenému vládnemu návrhu zákona ako gestorský Výbor Národnej rady Slovenskej republiky pre hospodárstvo, privatizáciu a podnikanie. Ďalej určiť lehotu na prerokovanie vládneho návrhu zákona v druhom čítaní vo výboroch do 5. novembra a v gestorskom výbore do 6. novembra 2001. Prosím, pán predseda, dajte o tom hlasovať. J. Migaš, predseda NR SR: Hlasujeme. (Hlasovanie.) Prítomných je 105 poslancov, za 102, proti nikto, zdržal sa 1, nehlasovali 2. Konštatujem, že sme tento návrh schválili. Teraz budeme hlasovať o vládnom návrhu zákona o organizácii ústrednej štátnej správy (tlač 1152). Budeme hlasovať o tlači 1152. Spravodajcom je pán poslanec Faič, nech sa páči.